Стилиян Петров

Стилиян Алёшев Петров (; 1979 оны долоодугаар сарын 5-нд Монтана хотод төрсөн) — Болгарын хөлбөмбөгчин бөгөөд Английн «Астон Вилла» болон Болгарын шигшээд тоглож байлаа. Шотландын «Селтик» багаас тодорсон.

 Замнал 
Монтана хотод төрж өссөн Петров орон нутгийнхаа «Монтана» багт элсэн орж спортод бэлтгэгдэн Болгарын шигшээн домогт тоглогч Димитр Пеневийн удирдсан «ЦСКА Софи» багт 18 настайдаа 30,000 еврогийн гэрээ байгуулан элсэж байв. Тэрээр «ЦСКА Софи» багийн бүрэлдэхүүнд 1997 оны Болгарын аварга болж, 1997 болон 1999 оны Болгарын цомд түрүүлж байв.

 Селтик 
1999 оны зун, Болгарын шигшээн ирээдүйн өнгийг бичилцэх тоглогчдын нэг болсон Петров Шотландын «Селтик» багийн бүрэлдэхүүнд Жон Барнсын орны хүн болж, 2 сая фунт стерлингээр ирж TheCelticWiki тухайн улирлынхаа Лигийн цомд аваргалсан байна. 

Мартин О'Нилийн удирдлаган дор «Селтикчүүд» 2001 оны Шотландын гурван том тэмцээнд түрүүлэх үед Петров хангалттай сайн тоглолтыг үзүүлсэн байсан ба лигийн 28 тоглолтонд 7 гоолдов. Үүний ч илрэл нь «Шотландын Мэргэжлийн хөлбөмбөгчдийн холбооны Оны шилдэг тоглогчын» шагналаар харагдах биз ээ.

2001/2002 оны улиралд «Селтикийнхний» шилдэгүүд нь хагас хамгаалалтын байрлалын Петров нарын тоглогчид байсан ба тэдний хичээл зүтгэлийн ачаар Шотландын Премьер лигт түрүүлсэн юм. 

«Селтик» баг дахь дөрөв дэх улирал, Петровыг эгнээндээ элсүүлэх гэсэн Европын том багуудын сонирхол ихэссэн үе.http://www.skysports.com/story/0,19528,11671_2250171,00.html Петров харин «Селтиктэй» гэрээгээ сунган тоглох шийдвэрийг гаргаж байлаа. Стилияны гарамгай амжилт нь улирлын туршид дахь 50 тоглолтонд 14 гоол. Тухайн амжилтаа үзүүлсэн 2003 онд Стилиян багийнхныхаа УЕФА-гийн цомд аман хүзүүдсэн байна.

Дараагийн хоёр улирал нь тэрээр 105 гараанд 19 гоолдсон амжидтыг үзүүлэв. Ингэхдээ Шотландын цомд хоёронтоо түрүүлж, лигт гурав дахь удаагаа аваргын медалийг зүүсэн ба энэ үеэс 2004/2005 оны улиралд багаа Астон Вилла багаар сольсон дасгалжуулагч Мартин О'Нилийн урилга Стилиян Петровт хаяглагдан ирэх болов. Петров 2005 онд багийнхаа «Оны шилдэг тоглогч» болов.

«Селтикийн» бүрэлдэхүүнд 7 жилийг өнгөрүүлж 312 гарааы туршид 65 гоолдож багтаа аль хэдийнэ шилдэг болохоо харуулсан Стилиян Петров 2006/2007 онд дасгалжуулагч асан Мартин О'Нилтой 6.5 сая фунтийн гэрээгээр эргэн холбогдож, 8 саяар «Астон Вилла» багт элссэн түүхтэй.http://www.skysports.com/story/0,19528,11677_2387547,00.html

 Астон Вилла 
2006 оны дөрөвдүгээр сард «Селтиктэй» гэрээгээ цуцлан «Астон Вилла» багийн дасгалжуулагч Мартин О'Нилийн удирдлаган дор дөрвөн жилийн гэрээгээр ирсэн Петров анхны гараагаа «Вест Хэм Юнайтед» багтай есдүгээр сарын 10-нд лигийн 1–1 харьцаагаар тэнцсэн ээлжит тоглолтонд хийсэн юм. 2007 онд Петров 11 дугаарын өмсгөлтэйгээр тоглож байгаад 19 дугаартай болжээ.

«Виллагийн» нэрийн өмнөөс анхны гоолоо Петров 2006 оны арванхоёрдугаар сарын 11-нд 2-2 харьцаагаар тэнцсэн «Шейффилд Юнайтед» багийн эсрэг тоглолтонд оруулсан байна.

Петров 2009/2010 онд «Астон Вилла» багийн ахлагчаар томилогдсон. 

Тэрээр 2013 оны тавдугаар сарын 9-нд бэртэж, 23-нд зодог тайлсанаа зарласан билээ.

 Шигшээ 
Стилиян Петров Болгарын нэрийн өмнөөс 1998 оны арванхоёрдугаар сарын 23-нд Мароккогийн эсрэг нөхөрсөг тоглолтонд анх удаагаа тоглож байв. 2006 оны аравдугаар сарын 12-нд шигшээ багийнхаа ахлагчаар томилогджээ. 

 Шагналууд 
 ЦСКА Софи 
 Болгарын АШТ: 1997
 Болгарын цом: 1997, 1999

 Селтик 

 Шотландын Премьер лиг: 2001, 2002, 2004, 2006
 Шотландын цом: 2001, 2004, 2005
 Лигийн цом: 2000, 2001, 2006
 УЕФА-гийн цом: 2003 оны Аман хүзүү

 Астон Вилла 
 Найрамдлын цом: 2009
 Лигийн цом: 2010 оны Аман хүзүү

 Хувийн 
 Шотландын Мэргэжлийн хөлбөмбөгчдийн холбооны Оны шилдэг тоглогч: 2001
 Селтик багийн Оны шилдэг тоглогч: 2005
 Астон Вилла багийн Оны шилдэг тоглогч: 2009
 Астон Вилла багийн хөгжөөн дэмжигчдийн саналаархи Оны шилдэг тоглогч: 2009
 Шотландын Премьер лигийн шилдэг тоглогч: (3)
 Болгарын Оны шилдэг тоглогч: 2003

 Лавлах холбоос 

 Цахим холбоос 

 Профайл - Астон Вилла
 Профайл - FootballDatabase
 Профайл - Carling.com

Ангилал:Болгарын шигшээ багийн хөлбөмбөгчин
Ангилал:Монтана багийн тоглогч
Ангилал:ЦСКА Софи багийн тоглогч
Ангилал:Селтик багийн тоглогч
Ангилал:Астон Вилла багийн тоглогч
Ангилал:Болгарын хүндэт иргэн
Ангилал:Болгарын оны шилдэг хөлбөмбөгчин
Ангилал:Шотландын хөлбөмбөгийн улсын аварга
Ангилал:Болгарчууд
Ангилал:1979 онд төрсөн